ভগবানপুরে গান গাইতে গিয়ে হেনস্তার শিকার লগ্নজিতা! গ্রেফতার অভিযুক্ত

কলকাতা: সঙ্গীতশিল্পী লগ্নজিতা চক্রবর্তীকে হেনস্থার (Harassing Lagnajita Chakraborty) ঘটনায় অভিযুক্ত স্কুলমালিককের বিরুদ্ধে। পূর্ব মেদিনীপুরে (Purba Medinipur) গানের অনুষ্ঠানে হেনস্তার শিকার গায়িকা লগ্নজিতা চক্রবর্তী! গায়িকাকে কটুক্তি করার অভিযোগ৷ এমনকী গায়িকাকে মারধরের চেষ্টা করা হয়েছে বলে অভিযোগ৷ ভগবানপুরের একটি স্কুলের অনুষ্ঠানে ঝামেলা। অভিযোগ, ‘জাগো মা’, গানে আপত্তি তোলেন আয়োজকরা। দাবি করেন গাইতে হবে ‘ধর্মনিরপেক্ষ গান’। তা থেকেই ঝামেলার সূত্রপাত। ঘটনার পর থানায় অভিযোগ দায়ের করেন লগ্নজিতা। অভিযোগের পরই ঘটনায় মূল অভিযুক্ত মেহবুব মালিককে গ্রেফতার করেছে পুলিশ।

ভগবানপুর থানা এলাকার সাউথ পয়েন্ট পাবলিক স্কুলে একটি অনুষ্ঠানে গান গাইতে গিয়েছিলেন লগ্নজিতা (Lagnajita Chakraborty)। অভিযোগ, অনুষ্ঠান চলাকালীন তাঁকে হেনস্থার শিকার হতে হয়। গায়িকার অভিযোগ, ‘দেবী চৌধুরাণী’ ছবির ‘জাগো মা’ গানটি গেয়েছিলেন তিনি। এরপরেই দর্শকাসন থেকে এক ব্যক্তি উঠে আসেন মঞ্চে। তাঁর দাবি, ধর্মনিরপেক্ষ গান গাইতে হবে। তাঁকে মারধর করতে উদ্যত হন।এরপরই গায়িকার পক্ষ থেকে ভগবানপুর থানায় একটি অভিযোগ জানানো হয়েছে। তিনি বলেন, ‘‘আমার হাতে মাইক্রোফোন ছিল, আমি দর্শকদের সঙ্গে কথা বলছিলাম, উনি যখন মারতে পারেন নি, এবং ওনাকে যখন সবাই ধরে মঞ্চ থেকে নামাচ্ছে, তখন উনি চিৎকার করে বলেন যে “অনেক জাগো মা হয়েছে, এবার একটু সেকুলার গা!

আরও পড়ুন: দুর্ঘটনার কবলে নোরা ফতেহি, দুমড়ে গেল গাড়ি, এখন কেমন আছেন?

লগ্নজিতার অভিযোগ, স্কুলমালিক মেহবুব মল্লিক তাঁর সঙ্গে অভব্য ব্যবহার করেন। তাঁকে কটূক্তি করা হয় বলেও অভিযোগ। ঘটনার ২৪ ঘণ্টা কাটতে না কাটতে সেই অভিযোগের ভিত্তিতে মূল অভিযুক্ত মেহবুবকে গ্রেফতার করল পুলিশ।পূর্ব মেদিনীপুরের ভারপ্রাপ্ত এসপি জানিয়েছেন, এই ঘটনায় কাউকে রেয়াত করা হবে না। এই ঘটনায় পূর্ব মেদিনীপুরের ভগবানপুর থানার ওসি শাহেনশাহ হকের বিরুদ্ধেও বিভাগীয় তদন্তের নির্দেশ দিয়েছেন জেলার ভারপ্রাপ্ত পুলিশ সুপার মিতুনকুমার দে। তিনি জানান, এসডিপিও স্তরের কোনও আধিকারিক এই ঘটনার তদন্ত করছেন।